# **Internet**

**Internet**možemo definirati kao svjetsku (globalnu) računalnu mrežu koja povezuje milijune osobnih i javnih računala i druge računalne mreže (akademske, poslovne i vladine mreže) u jednu cjelinu.

**WWW (World Wide Web)**ili skraćeno Web, multimedijski je mrežni servis međusobno povezanih  hipertekstualnih multimedijskih dokumenata, tj. mrežnih stranica.

**Mrežna stranica** (Web page) je hipertekstualni dokument pisan u HTML jeziku (Hypertex Markup Langauge) pohranjen na nekom računalu na svjetskoj mreži (WWW).

**Poveznice**(hyperlinks) su posebno oblikovane riječi, slike ili područja (hotspot) na koja možemo kliknuti kako bi otvorili i pregledali sadržaj na koji nas poveznica upućuje.

Kada pregledavamo podatke na Internetu koristimo program za pregledavanje mrežnih stranica – **mrežni preglednik**. Microsoft Edge je zadani mrežni preglednik za operacijski sustav Windowsa 10. Osim Microsoft Edgea najčešće koristimo: Google Chrome i Mozillu Firefox.

Svaka mrežna stranica ima svoju jedinstvenu adresu (ne postoje dvije stranice s istom adresom). Nazivamo je **URL adresom** (Uniform Resurse Locator).

Oznaka **.hr** u URL adresi http://www.skole.hr predstavlja **vršnu domenu** (top domain). Ona naznačuje djelatnost (odnosno sadržaj mrežne stranice) ili njezino zemljopisno područje.

**Mrežne tražilice**definiramo kao posebne mrežne stranice koje nude uslugu pretraživanja sadržaja na internetu po zadanoj ključnoj riječi.

**E-portfolio** najčešće služi kao digitalna mapa u koju učenici prikupljaju datoteke i pišu bilješke vezane uz svoje školovanje.

**Office365 za škole** je usluga koja omogućuje učenicima i njihovim učiteljima besplatan pristup Office365 alatima. Neki od tih alata su Word, PowerPoint, Excel, OneDrive itd.

**AAI@Edu.hr** je elektronički identitet. Ustanovama članicama sustava AAI@EduHr važna je činjenica da se u smislu Zakona o zaštiti osobnih podataka svaki LDAP imenik može smatrati zbirkom osobnih podataka te ga kao takvog ustanova treba prijaviti Agenciji za zaštitu osobnih podataka  i upisati ga u Središnji registar zbirki osobnih podataka.